สวัสดีค่ะ คือ 2-3 วันมานี้หนูมีอาการ เจ็บจี๊ดที่อกซ้ายและบางทีก็เจ็บจี๊ดๆที่ท้องด้านซ้าย มันเป็นเพราะอะไีหรอคะ กลัวจะเป็นโรคหัวใจค่ะ แต่ไม่มีอาการอื่นนอกจากนี้ หนูอายุ20 มีความเป็นไปได้ไหมคะ
สวัสดีค่ะ อาการเจ็บจี๊ดที่อกด้านซ้ายและท้องนั้น ถ้าเป็นเจ็บจี๊ดๆเป็นๆหายๆ อาจเกี่ยวกับเรื่องของปลายเส้นประสาทอักเสบ ซึ่งจะเจ็บจี๊ดร้าวไปตามแนวเส้นประสาทได้ อาจสัมพันธ์กับการกดทับได้ สาเหตุอื่นๆเช่นกล้ามเนื้อหรือกระดูกอ่อนที่อกมีการอักเสบ เจ็บจากโรคผิวหนังเช่นงูสวัดอาจมีตุ่มน้ำขึ้นร่วมด้วย ส่วนโรคหัวใจนั้น มักไม่เป็นแบบเจ็บจี๊ดๆค่ะ อาจเป็นอาการเหมือนมีของหนักมาทับร่วมกับใจสั่นมีร้าวไปกรามหรือแขนได้เบื้องต้นแนะนำการงดยกของหนัก ไม่ไปกดทับบริเวณดังกล่าว กินยาแก้ปวดเพื่อบรรเทาอาการได้หากอาการยังเป็นมากขึ้นเรื่อยๆ หรือเป็นเรื้อรังไม่หายไป ใจสั่น เหนื่อยง่ายขึ้นร่วมด้วย ควรไปพบแพทย์